# Toimintakertomus vuodelta 2016

**Johtokuntaan kuuluivat:** Mika Huotari (puheenjohtaja), Topi Ryynänen (varapuheenjohtaja),

Jenni Pennanen (sihteeri), Laura Pitkänen (taloudenhoitaja), Samu Niskanen (nuorisovastaava), Aki Heikkinen (tiedottaja), Rainer Kettunen, Kirsi Turunen ja Heli Tuovinen-Komu

**Varajäsenet:** Kari Kähkönen (eläkeläistenvastaava), Saimi Borgman, Mauri Kosonen, Pirjo Lappalainen ja Jyri Leskinen

Johtokunnan jäsenet kokoontuivat joka kuukausi johtokunnankokoukseen pois lukien heinäkuu, joka vietettiin lomaillen. Johtokunnankokousten lisäksi pidettiin sääntömääräiset kevät- ja syyskokoukset. Näiden lisäksi johtokunnan nuoret jäsenet pitivät omia kokouksia muutaman kerran vuodessa ja eläkeläiset järjestivät liiton eläköityneille ja työttömille jäsenilleen joka kuukausi kahvit aluetoimistolla, pois lukien heinä- ja elokuu.

Jäsenmäärä pysyi vuoden 2016 lähes muuttumattomana. Alkuvuoden 804 jäsentä kasvoi loppuvuoteen mennessä 808 jäseneen.

**Tammikuu:** Johtokunta aloitti uuden vuoden ensimmäisellä kokouksellaan heti tammikuun alussa. Eläkeläiset järjestivät markkinakahvit aluetoimistolla ja uudet työsuojeluvaltuutetut aloittivat työsuojelutehtäviensä opiskelun työsuojeluvaltuutettujen starttikurssilla Rauhalahdessa.

**Helmikuu:** Uudet työsuojeluvaltuutetut lähtivät heti helmikuun alussa jatkamaan opiskelujaan työsuojelun peruskurssille Kiljavalle. Kuopiostakin kurssille saatiin muutama uusi työsuojelu valtuutettu. Opiskelujen lisäksi helmikuussa matkustettiin Vierumäelle viettämään liiton talvipäiviä 13.–14.2. Kuopiosta talvipäiville osallistui vain kuusi henkilöä.

**Maaliskuu:** Ammattiosasto järjesti jäsenilleen ja heidän perheilleen koko perheen talvitapahtuman Kuopion Neulaniemessä sunnuntaina 20.3. Päivää vietettiin aurinkoisessa säässä pilkkien, koiravaljakolla ajellen, sekä syöden hernekeittoa ja makkaraa. Lapset testasivat myös hiihtotaitojaan hiihtokilpailujen merkeissä. Tapahtuma onnistui hyvin ja kävijöitä oli kaikkiaan viitisen kymmentä. Tämän lisäksi ammattiosasto muisti naisjäseniään naistenpäivänä elokuvalipulla.

**Huhtikuu:** Huhtikuussa kokoonnuttiin johtokunnan kokoukseen ja eläkeläisten kahveille.

**Toukokuu:** Toukokuussa risteiltiin. Ensin liiton nuoret jäsenet kävivät tutustumassa keväiseen Tukholmaan nuorten risteilyllä 13.–15.5. Kuopion alueelta mukana oli parikymmentä osallistujaa ja valtakunnallisesti yli sata henkeä. Nuorten risteilyn lisäksi ammattiosasto järjesti yhdessä Joensuun ammattiosaston kanssa alueiden jäsenille kevät risteilyn Tallinnaan 28.–29.5. Risteily oli suosittu ja Kuopiosta mukaan lähti viitisen kymmentä jäsentä.

**Kesäkuu:** Kesää kohti mentäessä myös ammattiosaston toiminta oli hiljaisempaa, eikä varsinaisia tapahtumia enää kesäkuukausien aikana järjestetty. Johtokunta kokoontui kuitenkin vielä kesäkuussa kokoustamaan ja eläkeläiset tarjosivat vielä kahvit toimistolla, ennen kesäkuukausien lomaa.

**Heinäkuu:** Vietettiin lomaillen, lepäillen ja voimia keräillen.

**Elokuu:** Johtokunta palasi kesäloma kuukauden jälkeen taas kokouspöydän ääreen aluetoimistolle päivittämään kuulumisia ja miettimään loppuvuoden tapahtumia. Eläkeläiset viettivät omia festareitaan Koivikkorannassa 16.–17.8. Kuopiosta mukana oli 5 henkilöä. Tämän lisäksi liiton kesäpäivät vietettiin Jyväskylän Laajavuoressa 27.–28.8. Kuopiosta mukana oli vain muutama osallistuja.

**Syyskuu:** Kuopion alueen työttömät ja eläkeläiset tekivät syysretken Tallinnaan 6.–9.9. Reissu oli varsin suosittu ja sille lähti mukaan kolmisen kymmentä henkeä rentoutumaan ja nauttimaan hyvästä seurasta.

**Lokakuu:** Pääluottamusmieskokous luottamusmiehille ja työsuojeluvaltuutetuille, sekä ammattiosastojen puheenjohtajille järjestettiin 14.–15.10 Best Western hotelli Haagassa, Helsingissä. Itä-Suomen alueelta osallistujia oli perinteisesti hyvin, parisen kymmentä.

**Marraskuu:** Johtokunta kokoontui Tahkolle 4.–6.11 suunnittelemaan vuoden 2017 toimintaa ja viettämään vapaa-aikaa yhdessä kokoustaen, urheillen ja rentoutuen. Tämän lisäksi kokoustettiin syyskokouksen merkeissä Puikkarissa 29.11.

**Joulukuu:** Joulun alla järjestimme perinteisesti pikkujouluja kaiken ikäsille. Liiton työttömille ja eläkeläisille jouluruokailu järjestettiin lauantaina 3.12 Kuopion Pyhän Johanneksen kirkossa. Paikalle saapui 110 ammattiosaston eläköitynyttä tai työtöntä jäsentä nauttimaan maittavasta jouluruuasta, kuuntelemaan jouluhartausta ja laulamaan joululauluja kirkon pastorin ja kanttorin säestyksellä. Lapsille järjestettiin lasten omat pikkujoulut edellisenä iltana 3.12 Kuopion HopLopissa. Tapahtuma oli erittäin tykätty ja lapsia oli tapahtumassa yli kolmekymmentä. Kuopion ammattiosasto ja samalla koko Itä-Suomen alue sai vuoden lopulla myös uuden toimistonhoitajan aluetoimistolle, kun liiton pitkäaikainen työntekijä Pirkko Immonen jäi eläkkeelle ja tilalle saatiin uusi toimistonhoitaja Rainer Kettunen.

Edellä mainittujen tapahtumien lisäksi ammattiosastomme tuki rahallisesti alueelta valmistuvia elintarvikealan opiskelijoita stipendeillä.

Edellisvuosien tapaan ammattiosastomme tiedottaminen tapahtumista, kokouksista ja muista tärkeistä asioista tapahtui pääsääntöisesti Elintae-lehden ja työpaikkojen ilmoitustaulu ilmoitusten avulla. Ammattiosaston omia kotisivuja päivitettiin niin ikään aktiivisesti.

Kuopiossa 14.3.2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jenni Kukkonen

Kuopion ammattiosaston sihteeri v. 2016